12. 10. 88 . De Europæiske Fællesskabers Tidende Nr. C 265/9 
Forslag til Rådets forordning (EØF) om suspension af importafgifterne for visse våben og 
former for militærudstyr 
KOM(88) 502 endelig udg. 
{Forelagt af Kommissionen den 29. september 1988) 
(88/C 265/09) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 28, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
I Den Europæiske Fælles Akt har de høje kontraherende 
parter givet udtryk for, at de er besluttet på at bevare de 
teknologiske og industrielle betingelser, der er nødven­
dige for deres sikkerhed, og at arbejde herfor såvel på 
nationalt plan som, såfremt dette er hensigtsmæssigt, 
inden for rammerne af de kompetente institutioner og 
organer; 
Fællesskabets grundlag er en toldunion, der indebærer 
anvendelsen af en fælles toldtarif over for tredjelande; 
Den Fælles Toldtarif skal give fællesskabsproducenterne 
et reelt grundlag for deres konkurrence indbyrdes og 
med udenlandske leverandører, og det er væsentligt, at 
Toldtariffen anvendes på al indførsel af varer fra tredje­
lande, medmindre andet er foreskrevet ved særlige 
fællesskabsforanstaltninger; 
inden for Fællesskabet som helhed er det i forsvarets 
interesse, at medlemsstaterne kan forsyne deres væbnede 
styrker med de teknologisk mest avancerede og hensigts­
mæssige våben og militærudstyr, og at fællesskabsprodu­
centerne kan opfylde størstedelen af disse behov; det er 
foreneligt med Fællesskabets interesser, at visse af 
sådanne våben og sådant udstyr kan indføres med frita­
gelse for importafgifter; det er hensigtsmæssigt at 
suspendere importafgifterne på disse våben og udstyr, og 
derfor bør der udarbejdes en fælles liste over toldsuspen­
sioner for våben og militært udstyr; ensartede foranstalt­
ninger er nødvendige for at gennemføre det indre 
marked; 
det er nødvendigt at fastlægge betingelser for indrøm­
melse af toldsuspension; en erklæring fra den kompe­
tente myndighed i den medlemsstat, til hvis væbnede 
styrker våbnene eller det militære udstyr er bestemt, kan 
udgøre en passende garanti for, at disse betingelser er 
opfyldt; erklæringen bør gives i form af et certifikat; det 
er hensigtsmæssigt at fastlægge, hvilken form sådanne 
certifikater skal have; det er nødvendigt, at medlemsstaterne giver oplysninger 
om de importafgiftsbeløb, der ikke bliver opkrævet som 
følge af anvendelsen af denne forordning, idet der tages 
behørigt hensyn til de militære sikkerhedskrav; 
der bør fastsættes procedurer for anvendelsen af denne 
forordning; 
det er hensigtsmæssigt, at Kommissionen afgiver rapport 
om forordningens virkninger efter en indledende 
periode — 
UDSTEDT FØLGENDE FORORDNING: 
Artikel 1 
1. I denne forordning fastsættes betingelserne for 
suspension af importafgifter for visse våben og former 
for udstyr, der indføres fra tredjelande. 
2. Indførsel af våben og militært udstyr, der ikke 
omfattes af denne forordning, skal fortsat pålægges 
gældende told i henhold til Den Fælles Toldtarif. 
Artikel 2 
1. De autonome toldsatser i Den Fælles Toldtarif, der 
finder anvendelse ved indførsel af de i bilag I nævnte 
varer, suspenderes til 0 procent. 
2. Satserne suspenderes også til 0 procent for: 
a) dele, komponenter eller elementer, der indføres til 
anvendelse til eller montering i varer, der er anført på 
listen i bilag I, eller til reparation eller vedligeholdelse 
af sådanne varer 
b) varer, der indføres til brug ved fremstilling og afprøv­
ning af varer, der er anført på listen i bilag I. 
Artikel 3 
1. Angivelsen til overgang til fri omsætning af varer, 
for hvilke der anmodes om toldsuspension i henhold til 
artikel 2 skal være ledsaget af et certifikat udstedt af den 
kompetente myndighed i den medlemsstat, hvis væbnede 
styrker varerne er bestemt til. Certifikatet udfærdiges 
efter formularen i bilag II og forelægges toldmyndighe­
derne i indførselsmedlemsstaten sammen med de varer, 
den vedrører. 
Nr. C 265/10 De Europæiske Fællesskabers Tidende 12. 10. 88 
2. Den certifikatudstedende kompetente myndighed 
skal underrette toldmyndighederne i den pågældende 
medlemsstat om alle tilfælde, hvor varer til militært 
formål i stedet for anvendes til civilt formål. 
3. I tilfælde af et sådan ændret anvendelsesformål skal 
den kompetente myndighed betale de gældende import­
afgifter for de pågældende varer. 
Artikel 4 
1. Hver medlemsstat meddeler Kommissionen navnet 
på den myndighed, der er kompetent til at udstede det 
certifikat, der er omhandlet i artikel 3, sammen med en 
prøve på det stempel, der anvendes af denne myndighed. 
Kommissionen underretter toldmyndighederne i alle 
medlemsstater herom. 
2. Hver medlemsstat træffer de fornødne foranstalt­
ninger for anvendelsen af denne forordning. 
3. Når varerne angives til overgang til fri omsætning i 
en anden medlemsstat end den, hvori certifikatet er 
udstedt, fremsender toldmyndighederne i indførselsmed­
lemsstaten en genpart af certifikatet til toldmyndighe­
derne i den medlemsstat, hvis kompetente myndighed 
har udstedt certifikatet. 
BILAG I 
LISTE OVER VÅBEN OG MILITÆRT UDSTYR, FOR HVILKE IMPORTAFGIFTERNE SUSPEN­
DERES 
KN-Kode 
ex 8710 00 00 
8802 11 90 
8802 12 90 
8802 20 90 
8802 30 90 
8802 40 90 
ex 9306 90 10 Beskrivelse 
Tanks og andre pansrede kampvogne, motoriserede 
Helikoptere med egenvægt 2 000 kg og derunder 
Helikoptere med egenvægt over 2 000 kg 
Flyvemaskiner og andre luftfartøjer med egenvægt 2 000 kg og derunder 
Flyvemaskiner og andre luftfartøjer med egenvægt over 2 000 kg, men højst 
15 000 kg 
Flyvemaskiner og andre luftfartøjer med egenvægt over 15 000 kg 
Bomber, granater, torpedoer, miner og missiler Artikel 5 
1. Medlemsstaterne meddeler Kommissionen alle rele­
vante oplysninger om anvendelsen af denne forordning. 
2. De sender endvidere senest tre måneder efter 
udgangen af hvert kalenderår Kommissionen oplysning 
om det samlede beløb af de importafgifter, der ikke er 
blevet opkrævet for varer, som er indført i medfør af 
denne forordning. Oplysningerne udfærdiges således, at 
afsløring af militærhemmeligheder undgås. 
Artikel 6 
På grundlag af de oplysninger, der er omhandlet i artikel 
5, aflægger Kommissionen rapport til Europa-Parla­
mentet og Rådet inden den 31. december 1990 om virk­
ningerne af denne forordning og fremsætter sådanne 
forslag, som den måtte anse for hensigtsmæssige for 
tiden efter udløbet af den. 
Artikel 7 
Denne forordning træder i kraft den 1. januar 1989. 
Den anvendes indtil den 31. december 1991. 
Denne forordning er bindende i alle enkeltheder og 
gælder umiddelbart i hver medlemsstat. 
12. 10. 88 De Europæiske Fællesskabers Tidende Nr. C 265/11 
BILAG II 
CERTIFIKAT UDSTEDT AF DEN KOMPETENTE MYNDIGHED 
DET EUROPÆISKE FÆLLESSKAB 
1. Eksportør (fuldstændigt navn og adresse, herunder land) 
2. Importør (fuldstændigt navn og adresse, herunder medlems­
stat) 
4. Modtager (fuldstændigt navn og adresse, herunder medlems­
stat) CERTIFIKAT 
FOR MILITÆRT UDSTYR 
Nr. ORIGINAL 
3. UDSTEDENDE MYNDIGHED (fortrykt) 
NOTER 
A. Originalen og en genpart af dette certifikat skal fremlægges ved varernes overgang til fri omsætning. 
B. Det pågældende toldsted skal opbevare en genpart af dette certifikat, påtegne originalen og tilbagesende den til den udstedende 
myndighed. 
5. Mærker og numre — kollienes antal og art — generel varebeskrivelse 
5. Mærker og numre — kollienes antal og art — generel varebeskrivelse 
5. Mærker og numre — kollienes antal og art — generel varebeskrivelse 
5. Mærker og numre — kollienes antal og art — generel varebeskrivelse 
8. TOLDVÆSENETS PÅTEGNING 
Nr. og dato for overgang til fri omsætning: 
Toldstedets navn: 
Sted og dato: 
Toldembedsmandens underskrift: 
Stempel: 6. Varekode 
7. Mængde (') 
6. Varekode 
7. Mængde (') 
6. Varekode 
7. Mængde (') 
6. Varekode 
7. Mængde (') 
9. Sidste gyldighedsdato Dag Måned År 
10. Det attesteres, at de ovenfor beskrevne varer udelukkende 
skal anvendes af de væbnede styrker i (medlemsstat). 
Sted og dato: 
Den bemyndigede persons underskrift: 
Stempel: 
(') Bruttovægt (kg) eller antal kolli.